Legea care-i lasă pe ruși fără șampania franțuzească. Expert în băuturi alcoolice: "Dacă rușii nu au Moet, nu este o lovitură de stat. Nu se vor sinucide".
Elitele rusești ar putea să rămână fără șampania din Franța. O lege din Rusia impune ca termenul "șampanie" să fie folosit doar pentru vinul produs în Rusia. Băutura produsă în regiunea Champagne ar purta denumirea de "vin spumant". Biroul Moet Hennessy din Rusia și-au avertizat partenerii locali că suspendă livrările după ce rușii au adoptat această lege.
Rusia ar putea rămâne fără șampania și bulele preferate din Franța, în cazul în care Moet Hennessy va opri livrările de șampanie, ca urmare a unei legi semnate de Vladimir Putin, relatează The Moscow Times.Biroul Moet Hennessy din Rusia și-au avertizat partenerii locali că suspendă livrările după ce rușii au adoptat o lege prin care termenul de "șampanie" ar putea fi folosit doar pentru vinul produs în Rusia, iar băutura produsă în regiunea Champagne ar purta denumirea de "vin spumant".Leonid Rafailov, directorul general al AST, un distribuitor de băuturi alcoolice de top care lucrează cu o serie de mărci, inclusiv Moet Hennessy, a declarat sâmbătă că firma sa a primit o scrisoare de la compania franceză prin care a fost înștiințată de suspendare.El a precizat că, în conformitate cu legislația – semnată vineri de Putin – compania va trebui să se supună unor noi proceduri de înregistrare, printre alte cerințe.Sebastien Vilmot, directorul general al Moet Hennessy în Rusia, a refuzat să vorbească cu AFP.Într-o declarație publicată prin intermediul lui Rafailov, Vilmot a calificat suspendarea drept o măsură "temporară" până când se va găsi o soluție.Moet Hennessy face parte din grupul francez de bunuri de lux LVMH și este cunoscut pentru mărci precum Moet & Chandon, Veuve Clicquot și Dom Perignon.Francezii protejează cu înverșunare termenul "șampanie", iar aceasta poate fi produsă doar în regiunea franceză cu același nume.O copie a scrisorii Moet Hennessy a fost publicată pentru prima dată vineri pe rețelele de socializare de către un reprezentant al unui importator și distribuitor de băuturi alcoolice cu sediul la Moscova.Vadim Drobiz, expert în industria băuturilor: "Dacă nu există Moet, nu va fi o lovitură de stat. Ponderea Moet Hennessy pe piața rusă este relativ mică"Expertul în industria băuturilor, Vadim Drobiz, a sugerat că legislația poate fi interpretată, dar a adăugat că ponderea Moet Hennessy pe piața rusă este relativ mică, iar clienții bine dotați ar putea găsi un înlocuitor."Dacă nu există Moet, nu va fi o lovitură de stat și elitele rusești nu se vor sinucide", a glumit Drobiz.Chernyshova, consultant în industria de vinuri, a declarat că nu este sigură de ce parlamentul rus a adoptat o astfel de lege."Cum vor reveni asupra ei?", a declarat ea pentru AFP. "Atât de mulți oficiali iubesc această șampanie".